Poslodavci Federacije BiH nezadovoljni novim zakonima o doprinosima i porezima | Faktor.ba\nPoslodavci Federacije BiH nezadovoljni novim zakonima o doprinosima i porezima\nObjavljeno: 28.11.17 u 15:14 0\nPredstavnici pet udruženja poslodavaca u Federaciji Bosne i Hercegovine, čiji članovi čine oko 60 posto ukupne privrede u FBiH, izrazili su danas nezadovoljstvo novim zakonskim rješenjima o porezu na dohodak i dobit te doprinosima.\nPres konferencija Udruženja poslodavaca FBiH FOTO: FENA\nOve zakone ponudila je Federalna vlada, ali poslodavci tvrde da odredbe zakona nisu u skladu s Reformskom agendom te da neće doprinijeti poboljšanju poslovnog ambijenta i povećanju stranih investicija, a u praksi će dođi i do blagog opterećenja privrednika.\nNa pres-konferenciji u Sarajevu naglasili su da oni žele stabilno pravno okruženje odnosno poresku predvidivost da bi mogli planirati daljnje ulaganje i povećanje broja zaposlenih jer stalnom promjenom zakonskih rješenja stvara se nesigurnost.\nDirektor Udruženja poslodavaca FBiH Mladen Pandurević pojasnio je da je u zakonu o doprinosima osnovni zahtjev poslodavaca smanjenje stope doprinosa, a kada je u pitanju zakon o porezu na dohodak zatraženo je da se zadrži jedna stopa poreza te da dividenda bude manja od 10 posto.\n- U zakonu o porezu na dobit zatraženo je uvođenje poreskih olakšica po osnovu izvoza, reinvestiranja i zapošljavanja osoba s invaliditetom - dodao je Pandurević.\nNa javnim raspravama o ovim zakonima ponovljen je i zahtjev, kaže Pandurević, da se organizira sastanak s premijerom i ministricom finansija FBiH, Fadilom Novalićem i Jelkom Miličević, što će, dodaje, i biti zatraženo u prvom mjesecu naredne godine.\nKao pozitivne odredbe zakona predsjednik Udruženja poslodavaca BiH Adnan Smailbegović naveo je pojednostavljenje obračuna plata, a radnicima će sve naknade biti upisane u penzioni staž, ali ipak upozorio je da novi zakoni donose nova opterećenja za niže plate u korist većih plata.\nPredsjednik Upravnog odbora Vijeća stranih investitora Branimir Muidža kazao je da BiH ima jedan od najnižih BDP-a (bruto-nacionalni dohodak) u Evropi, veliki je broj nezaposlenih, a visina stranih investicija u posljednje dvije godine iznosi samo oko 260 miliona eura.\n- Siva ekonomija trenutno se procjenjuje na nivo između 30 do 50 posto BDP-a. Svrha i cilj ovih zakona trebala bi biti da se što više zahvati u tu sivu zonu kako bi radnici imali što niže troškove i to bi potaklo ekonomiju i zapošljavanje - mišljenje je Muidže.\nU deset gradova Federacije organizirana je javna rasprava o ovim zakonima te je danas najavljeno da će se sačiniti amandmani koji će biti upućeni Federalnom parlamentu, a sve ciljem poboljšanja zakona i uspostavljanje povoljnije poslovne klime.\nTagovi: Udruženje poslodavaca FBiH Zakon o porezu na dohodak zakoni\nBh. kompanija gradi stadione za svjetsko prvenstvo u Kataru\nProsječna cijena prodatih novih stanova u BiH 1.508 KM po kvadratu\nVišestruka korist za državu i građane: BiH skinuta sa sive liste FATF-a\nPromocija BiH i Sarajeva na Sajmu turizma u Beogradu\nGeneralni direktor PTT-a Turske sa saradnicima posjetio BH Poštu\nNakon 12 godina pauze: Promovirana aviolinija Mostar - Zagreb


“Nova Zora“ čuva srpsku tradiciju Kulturni centar Trebinje\nIz štampe je izašao dvobroj časopisa za književnost i kulturu “Nova Zora”, za period zima-proljeće 2013/2014. koji na 450 stranica nastoji da očuva srpsku književnost i kulturu kao cjelinu, a koji ujedno obilježava i desetogodišnjicu postojanja.\nČitaoci će u ovom dvobroju moći da pročitaju veliki broj zanimljivih priloga od 60 autora, poznatih akademika, eminentnih prozaista i pjesnika, lingvista, istoričara književnosti i likovne umjetnosti, žurnalista i drugih autora sa prostora Republike Srpske, Srbije, Crne Gore i šire.\n“Pažnju čitalaca svakako će zaokupiti tekstovi naslovljeni događajima iz vremena Mlade Bosne, kao i oni posvećeni stogodišnjici Sarajevskog atentata, te NJegoševom odnosu prema srpskom jeziku, najljepše ljubavne poezije antike, kritički osvrti na jedanaest novih književnih djela, esejistički osvrti i slično”, navode u redakciji časopisa.\nDvobroj “Nove Zore” predstavlja i poetsko i prozno stvaralaštvo dvadesetak autora, a neizostavna rubrika je kulturna hronika istočne Hercegovine, u kojoj je dat osvrt na oko 70 ostvarenih programa kulturnog i duhovnog sadržaja u sedam opština ove regije i među Srbima u Mostaru, u periodu između dva broja.\nGlavni i odgovorni urednik časopisa Radoslav Bratić istakao je da ovim dvobrojem redakcija simbolično obilježava deset godina neprekidnog izlaženja, te podsjetio da je prvi broj “Nove Zore” izašao iz štampe u proljeće 2004. godine, a pokrenuli su ga odbori Srpskog prosvjetnog i kulturnog društva / SPKD/ “Prosvjeta” u Bileći i Gacku.\nCilj je bio da se nastavi tradicija čuvene mostarske “Zore” koju su 1896. godine pokrenuli Šantić, Dučić, Ćorović i drugi napredni Srbi Mostara.\n“Nova Zora” je za ovih deset godina obnoviteljskog izlaženja stasala u ugledni časopis, po mnogima najbolji na svekolikom srpskom kulturnom i duhovnom prostoru”, istakao je Bratić.\nDvobroj časopisa “Nova Zora” štampan je u štampariji “Ofsetpres” u Kraljevu u tiražu od 1.500 primjeraka, od kojih oko hiljadu, kao i do sada, odlazi na adrese prenumeranata, autora priloga, kulturnih i javnih radnika i ustanova kulture širom svijeta.\nPredsjednik SPKD “Prosvjeta” u Bileći Nikola Asanović istakao je da će najnoviji broj “Nove Zore” biti prestavljen u okviru ovogodišnjih Ćorovićevih susreta proznih pisaca u Bileći i Naučnog skupa istoričara u Gacku koji se održavaju od 18. do 21. septembra.\nPrevious Odigrana predstava “Celo telo tu me boli”\nNext Predstavljen pozorišni komad „Sumnjivo lice“ u Gacku


Marko Lukić za MeridianSportBH: “Visoko će biti teško gostovanje svim ekipama”\nRukometaš Borca Marko Lukić za MeridianSportBH dao je izjavu poslije pobjede nad Bosnom u Visokom rezultatom 26:23 u okviru 11. kola Premijer lige Bosne i Hercegovine.\n“Bila je zaista dobra atmosfera, mnogo je ljepše igrati rukomet pred punim tribinama. Sigurno je publika bila vjetar u leđa domaćim rukometašima, a i nama je podrška značila. Utakmica je bila jako teška i zahtjevna kako fizički tako i mentalno, ovo je bila jako bitna pobjeda jer će Visoko biti teško gostovanje svim ekipama” – izjavio je Lukić pa dodao:\n“Imali smo puno pehova tokom utakmice tako da ako i to uzmemo u obzir time je pobjeda veća. Ostale su nam još četiri utakmice do kraja polusezone, naša očekivanja i ciljevi su isti kao i do sada, da budemo zadovoljni rukometom koji igramo i da napredujemo iz utakmice u utakmicu. Nemamo rezultatski imperativ, ali se nadamo da ćemo uz dobru igru nastaviti sa dobrim rezultatima”.\nNarednu utakmicu Borac će igrati protiv Maglaja u okviru 12. kola Premijer lige Bosne i Hercegovine.\nPrethodni članakAdnan Isaković za MeridianSportBH: “Borićemo se da dođemo do pobjede u svim preostalim mečevima”\nNaredni članakTežak žrijeb za košarkašice Bosne i Hercegovine


Vijeće ministara BiH: Sprečavanje ilegalnog prevoza migranata | Face TV\nMigrantima koji su ušli u BiH bit će pružena pomoć, a radi se i na iznalaženju novih lokacija za njihov smještaj kako bi na human i dostojanstven način bili zbrinuti u BiH\nVijeće ministara BiH zadužilo je na današnjoj sjednici Koordinacijsko tijelo za pitanja migracija u Bosni i Hercegovini da se u punom kapacitetu aktivira i putem operativnog štaba preduzme aktivnosti nakon što je povećan broj ilegalnih ulazaka migranata u Bosnu i Hercegovinu, prenosi Anadolu Agency (AA).\nNadležne institucije u BiH će preduzeti mjere, uključujući pojačane kontrole na granici i sprečavanje ilegalnog prijevoza migranata. Migrantima koji su ušli u BiH bit će pružena pomoć, a radi se i na iznalaženju novih lokacija za njihov smještaj kako bi na human i dostojanstven način bili zbrinuti u Bosni i Hercegovini.\nU provođenju aktivnosti učestvovat će sve nadležne institucije u našoj zemlji, a očekuje se uključivanje i Institucije ombudsmena za ljudska prava u BiH te međunarodnih organizacija koje se bave ljudskim pravima.\nVijeće ministara BiH usvojilo je Informaciju o Državnom programu IPA 2018 za BiH iz kojeg bi najviše sredstava trebalo biti usmjereno za podršku poljoprivredi i ruralnom razvoju. Tako bi za ovu oblast bilo usmjereno do 30 miliona eura finansijske pomoći iz paketa IPA 2018. godine, i to direktno poljoprivrednim proizvođačima i operaterima s hranom te kao podrška izgradnji institucionalnih i administrativnih kapaciteta svih relevantnih institucija u oblasti sigurnosti hrane, veterinarstva i u fitosanitarnoj oblasti.


Unapređenje vodnog transporta robe. - Portal R I N U S | Ribolov i Nautika u Srbiji\nVi ste ovde: Početna strana // Nautika // Vesti // Unapređenje vodnog transporta robe.\nPomoćnik ministra saobraćaja Mirjana Trifunović izjavila je danas da je predvidjeno da se obim vodnog transporta u Srbiji do 2027. godine poveća za 30 odsto.\nOna je na okruglom stolu "Reke Srbije: kako do efikasnijeg vodnog transporta", koji je u Beogradu organizovalo Ministarstvo saobraćaja, kazala da je u Srbiji trenutno nedovoljno iskorišćen potencijal vodnih puteva, precizirajući da je procenat prevezene robe u 2011. godini bio 8,69 odsto.\nPrema rečima Trifunovićeve, robni promet na Dunavu u Srbiji čini 80 do 90 odsto ukupnog prometa robe na svim unitrašnjim vodnim putevima i prema statističkim podacima u 2011. bio je veći za 11 odsto, dok je te godine u Evropi na Dunavu promet robe pao za oko 10 odsto.\nOna je dodala da je vodni transport veoma ekonomičan, naglašavajući da je to najčistiji vid transporta i da ima najmanju potrošnju pogonske energije i potrebne količine materjala za gradnju prevoznih sredstava.\n"Jedan evro uložen u plovne puteve ekvivalentan je 1,83 evra uloženih u drumske puteve, a 6,57 evra u železnicu", kazala je Trifunovićeva.\nDa bi vodni transport bio efikasniji, kako je kazala, potrebna su "lobiranja" za njegovo veće korišćenje, zakonodavne i institucionalne reforme, ali i rehabilitacija plovnih puteva i unapredjenje vodne infrastrukture i oživljavanje brodarstva.\nPrema njenim rečima, za unapredjenje vodne infrastrukture i rehabilitaciju plovnih puteva do 2027. godine je predvidjeno ukupno 81 projekata vrednosti 345,1 miliona evra, od kojih se 29 odnose na Dunav, 13 projekata na Savu, devet na Tisu, a 30 projekata na kanal Dunav-Tisa-Dunav.\nOna je potsetila da je u toku uvodjenje rečnih informacionih servisa na Dunavu i Savi čija je vrednost 11 miliona evra, vadjenje potopljenih objekata iz priobalja Dunava, Save i Tise, pretraživanje i uklanjanje neeksplodiranih ubojnih sredstava iz Dunava i priprema tenderske i projektne dokumentacije za hidrogradjevinske radove na kritičnim sektorima na reci Dunav kojih ima 24.\nDirektor Uprave za utvrdjivanje sposobnosti brodova za plovidbu Slobodan Milošević kazao je da je trenutno u Srbiji registrovano 939 brodova unutrašnje plovidbe, od kojih su 643 stalno ili povremeno aktivni, kao i da 311 brodova ima trenutno važeću dosvolu.\nPrema njegovim rečima, prosečna starost brodova u Srbiji je oko 42 godine zbog čega su troškovi njihove eksploatacije veoma veliki, ali, kako je naglasio, "tehničko stanje flote je još uvek zadovoljavajuće".\nMilošević je dodao i da će svakodnevnim podizanjem standarda i potrebama za uskladjivanjem sa regulativama Evropske unije, 83 odsto flote Srbije postati neupotrebljivo.\nRekonstrukcija i gradnja nove tankerske flote, kao i oživljavanje kontejnerskog saobraćaja, kupovina novoizgradjenih brodovai na lizing, kako je naglasio, neka su od mogućih rešenja, ali neophodno je i veće učešće države, "jer bez toga nema pomaka".\nNa današnjem skupu rečeno je i da je EU u poslednjih sedam godina u plovne puteve Srbije uložila oko 100 miliona evra. Od 36.000 kilometara evropske vodne mreže, Srbiji pripada 1.680 kilometara unutrašnjih vodnih puteva.


Misija OEBS-a u poseti opštini Bor – RADIO TELEVIZIJA BOR\nMisija OEBS-a u poseti opštini Bor\nBOR – Zamenik šefa misije OEBS-a u Srbiji, Majkl Ujehara, sa saradnicima posetio je Opštinu Bor.\nU razgovoru sa predsednikom Opštine Bor Živoradom Petrovićem, predstavnicima opštinske uprave i javnih preduzeća, Ujehara je istakao zadovoljstvo rezultatima koji su u celoj Srbiji postignuti u poboljšanju položaja i poštovanju prava nacionalnih manjina.\n„Predsednik Opštine Bor i ja smo imali veoma konstruktivan sastanak. On mi je predstavio planove koje ima za razvoj grada. Moje mišljenje je da misija OEBS-a u Srbiji spremna da nastavi sa podrškom lokalnim vlastima u cilju poboljšanja njihove administracije i podršku Srbiji u njenom putu ka Evropskoj uniji. Ja sam samo godinu dana u Srbiji i ovo je moja prva poseta opštini Bor, ali predstavnici misije OEBS-a su i ranije povremeno dolazili u istočnu Srbiju, a tako će se nastaviti i ubuduće. Smatram da ovo područje i opština Bor ima izuzetno dobru perspektivu i svetlu budućnost. Mi inače radimo sa lokalnim samoupravama u cilju formiranja saveta za bezbednost, a predsednik opštine Bor je izrazio interesovanje za takav tip saradnje, za koju će svakako dobiti podršku misije OEBS-a. Smatram takođe da je Srbija napravila veliki pomak u pravima nacionalnih manjina i to na svim sastancima ističem kao jedan od najznačajnijih uspeha.“ – naglasio je Majkl Ujehara, zamenik šefa misije OEBS-a u Srbiji.\n„Ovo je prvi u nizu sastanak koje ćemo imati sa predstavnicima misije OEBS-a. Na ovom sastanku smo predstavili šta su mogućnosti opštine Bor i koji su naši razvojni projekti. Ovo je za mene bio izuzetno koristan razgovor, predstavili smo i neke konkrtetne projekte na kojima ćemo raditi. Mislim da je ovo samo početak jedne dobre saradnje i međusobnog razumevanja.“ – rekao je Živorad Petrović, predsednik Opštine Bor\nU narednom periodu OEBS će nastaviti da pruža podršku Srbiji kako bi se nastavilo ovim putem, a u Boru se očekuje pokretanje konkretnih projekata u vezi opšte bezbednosti, privrednog i turističkog razvoja, čulo se između ostalog na sastanku u Opštini Bor.\n[iframe frameborder=“0″ width=“480″ height=“270″ src=“//www.dailymotion.com/embed/video/x35u6q6″ allowfullscreen ]\nMisija OEBS-a u poseti opštini Bor, 09… by rtvbor\nTags: OEBS, opština Bor\nPrevious Sanacija dalekovoda ka Petrovcu do kraja septembra\nNext Redovno održavanje atmosferske kanalizacije


Tenesi daje 2,5 miliona za putne vaučere avio-kompanija | Avio Press\nGuverner Tenesija najavio je novu akciju ove države za pomoć jačanju turizma. Država će deliti 10.000 vaučera za avio-kompanije, svaki u vrednosti od 250 dolara. Vaučeri se mogu koristiti na letovima tri glavne avio-kompanije do četiri glavna grada države – Nešvil, Memfis, Čatanuga i Noksvil.\nSvaki vaučer vredi 250 dolara, što znači da država daje više od 2,5 miliona dolara putnih vaučera. Srećni putnici mogu da biraju između tri glavna prevoznika, American Airlines, Delta Air Lines ili Southwest. Svi koji imaju vaučer moraju putovanje rezervisati pre 15. septembra, a samo putovanje mora se dogoditi ove godine. To ljudima daje više od dva meseca da odluče o svojim destinacijama za putovanje.\nPored toga, vaučer mora uključiti i boravak u jednom od 60 hotela koji učestvuju u ugovoru. Cilj je pojačati turizam u čitavom području, uključujući hotele, ne samo za avio-kompanije. Jedan vaučer se može koristiti po hotelskom paketu, a ne po osobi.\nSeverna Amerika Tenesi vesti iz avijacije


Strance interesuje istina o Srbiji u Prvom svetskom ratu - Glas Podrinja\n(7. jun 2018.)\nORUŽJE NAŠIH POBEDA U AMERIČKOM KUTKU U NOVOM SADU\nStrance interesuje istina o Srbiji u Prvom svetskom ratu\nNedavno je u Američkom kutku u Novom Sadu promovisano englesko izdanje knjige “Oružje naših pobeda 1914-1918“, autora Branislava V. Stankovića i Džona Šijana. Pored autora na promociji je govorila i muzejska savetnica Svetlanka Milutinović, dok je posebnu pažnju kod publike izazvala najava drugog izdanja ovog sveobuhvatnog dela o jednoj od najvažnijih etapa srpske istorije.\nLuksuzno izadnje, opremljeno velikim brojem retkih fotografija, prevedeno na engleski jezik za centralnu temu ima razvoj i evoluciju različitih Mauser pušaka koje su proizvedene za srpsku vojsku na osnovu ugovora, ali i zarobljene neprijateljske puške.\nPo rečima autora Branislava Stankovića, odmah po pojavljivanju na inostranom tržištu knjiga je doživela veliki bum, te je prvo izdanje ovih dana već rasprodato.\n-Strance interesuje ovaj deo istorije o kojoj je literature na njihovom tržištu jako malo, ili ako je i ima nije objedinjena. Kroz komunikaciju sa mojim čitaocima došao sam do zaključka da oni žele da shvate šta se u to vreme dešavalo kod nas, i saznaju istinu o ulozi Srbije u Prvom svetskom ratu. Zbog velikog interesovanja ovih dana je u pripremi i drugo izdanje knjige- izjavio je Stanković.\nPo njegovim rečima, kako po ehu koji dolazi od samih čitalaca, tako i po reakciji publike na promociji u Američkom kutku, ono što je trebalo da bude propratni deo priče o oružju, odnosno istorijski deo, nametnulo se kao glavna tema knjige.\n-Uglavnom su svi fascinirani tim istorijskim delom. Ja sam tome imao specifičan pristup dok sam pisao srpsku verziju, odnosno svaka scena sa ratišta je plastično opisana kako bi čitaoci stekli utisak kao da su stvarno bili tamo, a Džon me, na moju sreću prilikom prevoda na engleski potpuno stilski ispratio. Tako smo dobili gotovo filmičnu priču o srpskoj istoriji, pristupačnu i razumljivu svima- objašnjava Stanković.\nKoautor knjige Džin Šijan, uključio se u promociju preko skajpa, a posetioci taj deo ocenjuju kao najzanimljiviji trenutak večeri.